Bétera ultima les obres per a la urbanització del carrer Noria
10 de novembre de 2022

• Les obres atenen l'ordenació urbanística i també suposen augmentar la zona d'aparcament d'aquesta via i facilitar el pas amb voreres més amples.

• En pròximes setmanes estarà oberta al trànsit tant rodat com per als vianants.

Atenent l'ordenació urbanística, l'Ajuntament de Bétera, a través de la regidoria d'Obres Públiques, ha posat en marxa les obres d'urbanització del carrer Noria que s'obrirà al trànsit rodat i per als vianants les pròximes setmanes.

"Busquem adequar els nostres vials a ordenació urbanística, millorar els espais i la circulació així com oferir a la nostra ciutadania vies alternatives per a transitar pel municipi a més de dotar d'aparcament aquesta zona" ha explicat l'Alcaldessa de Bétera, Elia Verdevío.

La urbanització del carrer Noria, en el seu tram entre el carrer Ent Masia de Roda i carrer Llarg, s'està realitzant per a generar un vial de doble sentit de circulació mitjançant la pavimentació de la calçada i voreres que faciliten la circulació d'eixida de la localitat generant, al seu torn, noves places d'aparcament, alhora que es limita la capacitat del mateix amb la corresponent ordenació del trànsit per a evitar el trasllat en excés del trànsit a la zona del nou vial.

En total 400 metres quadrats per a estacionar vehicles en 34 places d'aparcament repartides pel carrer Noria que a més comptarà amb una zona d'arbratge i voreres més amples que facilitaran el pas dels veïns i veïnes.

Millores per a descongestionar el trànsit

Fins a l'actualitat el carrer Noria de Bétera era una via sense connexió que no permetia el pas ni de vehicles ni de vianants "un espai perdut que en breu s'obrirà a la ciutadania" ha indicat la regidora d'Obres Públiques, Gloria Campomanes.

A partir d'ara i amb la finalització de les obres aquest carrer suposarà una nova via de pas en el municipi que permetrà l'accés dels vehicles tant de la zona de La Porta gran com aquells que provinguen de l'Avinguda País Valencià.

Tal com afirma la regidora d'Obres Públiques "aquestes obres han suposat una inversió de 193.428,94€ que milloraran l'accés a aquesta zona".

Sens dubte, una mesura que beneficiarà al municipi i que descongestionarà una artèria principal i facilitarà l'eixida de Bétera.